**2 тур 2016-2017г.**

1. **- 8 кластар өсөн интернет-олимпиада һорауҙары**
2. Үҙ-ара мәғәнәүи һәм грамматик бәйләнештә тороусы һүҙбәйләнештәр берләшмәһе нисек атала? **Үҙ -ара мәғәнәүи һәм грамматик бәйләнештә тороусы һүҙбәйләнештәр берләшмәһе һөйләм тип атала.**
3. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* **Ул***1930 йыл ойошторолған.* **Уның** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* **Бында***эшләүселәрҙең күҙәтеүе аҫтында бөтә йәнлектәр һәм* **ҡоштар** *йәшәй. Ғалимдар* **унда***йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

**Өфө – Башҡортостандың баш ҡалаһы.**

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

**Фәнни стиль.**

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

**Йәштәш, тиҫтер, ҡорҙаш, тиңдәш, тиң, тиң-тош, доминантаһы-йәштәш.**

**Ҡолау, йығылыу, тәгәрәү, ауыу, тәкмәсеү, мәтәлләү, доминантаһы- йығылыу.**

**Яратыу, һөйөү, ғашиҡ тотоу, доминантаһы-яратыу.**

**Ваҡыт, мәл, осор, саҡ, миҙгел, дәүер, заман, доминантаһы-ваҡыт.**

**Матур, һылыу, күркәм, гүзәл, сибәр, зифа, һомғол, доминантаһы-матур.**

**Сабый, бала, бәпес, доминантаһы-бала.**

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-***Ике ярты бер бөтөн**

*Душа нараспашку-***Эсендәге тышында**

*Глаза на мокром месте-***Балауыҙ һығыу**

*Сыграть в ящик-****Аяҡ һуҙыу.Бер аяғы ерҙ*ә, икенсеһе гүрҙә.**

*Кот наплакал-****Бармаҡ мен*ән һанарлыҡ. Бесәй төкөрөгөндәй. Бөртөкләп һанарлыҡ.**

*Бить баклуши-***Сүп ҡалҡытмай. Эт һуғарыу.**

*Пристал как банный лист-****Сат й*әбешеү.**

*Водить за нос-****К*әкре ҡайынға тертеү. Төп башына ултыртыу.**

*Выеденного яйца не стоит-***Ике тин бер аҡса.**

*На душе кошки скребут-****Күңелде өйк*әү***.*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан-***тормошҡа ашмау***, борсаҡ сәсә-***бик маҡтанып хәбәр һөйләү***, тирмәне шәп тарта-***ашауға бик шәп***, теш ҡайрау-***асыу һаҡлау, уҫал ниәт тотоу***, ҡойороҡ болғау-***түрәләр, хәлле кешеләр алдында ҡуштанланыу, ярамһаҡланыу;****шартына ҡарап төрлө һүҙ һөйләү, хәйләләү***, мамай заманында-***әллә ҡасан, бик күптәнге***, дөйә ҡойроғо ергә еткәс-* **булмай, тормошҡа ашмай торған йәки булыры бик алыҫ эш-хәл тураһында мыҫҡыллабыраҡ әйтеү.**

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо-****бо-рон-ғо-асыҡ ижек-ябыҡ ижек-асыҡ ижек (һтһ****)*

*арыҫлан-***а-рыҫ-лан***-****асыҡ ижек-ябыҡ ижек-ябыҡ ижек (һтт)*** *етмеш-***ет-меш***-****ябыҡ ижек-ябыҡ ижек (тт)***

*мөхәббәт-***мө-хәб-бәт- *асыҡ ижек-ябыҡ ижек-асыҡ ижек (һтт)*** *ҡурҡаҡ-***ҡур-ҡаҡ- ябыҡ *ижек-ябыҡ ижек (тт)***

*алмашсы-***ал-маш-сы *-ябыҡ ижек-ябыҡ ижек-асыҡ ижек (ттһ)****.*

1. ***Ҡара диңгеҙ*** *һүҙенең яһалышын аңлатып яҙырға?*

**Синтаксик юл – һүҙҙәрҙе ҡушыу, йәғни эйәртеүле бәйләнеш нигеҙендә яһалған ҡушма һүҙ.**

1. ***Юлдаш, ҡурайсы һүҙҙәренең ялғау төрөн билдәләгеҙ?***

**юл + даш, ҡурай + сы: һүҙ яһаусы ялғауҙар**

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

**Һүҙҙең ниндәй өнгә бөтөүенә ҡарап, тартынҡылар буйынса 2 вариантта килә: -ҙар, -тар.**

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

**Ҡалын хәреф менән бирелгән һүҙҙәр билдәһеҙ төшөм килештә килгәндәр.**

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

**Һөйләмдең эйәһе сифат һүҙ төркөмөнән килгән.**

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

**Төп к.-фото, код, ток**

**Эйәлек к.-фотоның, кодтың, токтың**

**Төбәү к.-фотоға, кодҡа, токка**

**Төшөм к.-фотоны, кодты, токты**

**Урын-ваҡыт к.-фотола, кодта, токта**

**Сығанаҡ к.-фотонан, кодтан, токтан.**

**Рус теленән үҙләштерелгән фото, код, ток һүҙҙәрендә О хәрефе эйәлек һәм төшөм килеше ялғауында һаҡланмай.**

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

**Уға-төбәү килештәге зат алмашы, ошо-күрһәтеү алмашы, һәр-билдәләү алмашы**

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

**Ҡушма ҡылымдарҙың беренсе төрө. Ҡушма ҡылымдарҙың беренсе төрө төрлө һүҙ төркөмөнән булған һәм үҙенең төп формаһында торған һүҙҙәргә (ҡылымдан башҡа) ҡушып яһала.**

**ауыҙ ит: исем + ярҙамсы ҡылым = ҡушма ҡылым (нығынған һүҙбәйләнеш);**

**күңел ас: исем + ярҙамсы ҡылым = ҡушма ҡылым (нығынған һүҙбәйләнеш);**

**ҡаршы ал: исем + ярҙамсы ҡылым = ҡушма ҡылым;**

**хәл йый: исем + ярҙамсы ҡылым = ҡушма ҡылым.**

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Бойороҡ һөйләм.**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

**Башҡортостаным-төп килеш, эйә, 1-се зат**

**Иле-төп килеш, хәбәр, 3-сө зат**

**Бүздәгем-төп килеш, эйә, 1-се зат**

**Һауаһының-эйәлек килеш, аныҡлаусы, 3-сө зат**

**Телдәре-төп килеш, эйә, 3-сө зат**

**Әсәйем-төп килеш, эйә, 1-се зат**

**Илкәйемдең-эйәлек килеш, аныҡлаусы, 1-се зат**

**Ҡәҙерҙәрен-төшөм килеш, тултырыусы, 3-сө зат**

**Һағыштарымдан-сығанаҡ килеш, тултырыусы, 1-се зат**

**Йөрәккәйемә-төбәү килеш, тултырыусы, 1-се зат**

**Яҙын, көҙөн, ҡышын, йәйҙәрен-төш. к., тултырыусы, 3-сө зат**

**Яҡтарым-төп килеш, өндәш һүҙ, 1-се зат**

**Бөркөтө-төп килеш, айырымланған хәл әйтеме эсендәге рәүеш хәле, 3-сө зат**

1. Бирелгән омонимдарҙың төрөн билдәләгеҙ: *өй (йорт) – өй (бойороҡ һөйкәлешендә ҡылым формаһы )*

**Омоформа (лексик-грамматик омонимдар).**

1. Антоним, синоним, омоним һүҙлектәре ниндәй төркөмгә ҡарай?

**Антоним, синоним, омоним һүҙлектәре лексикографияға ҡарай.**